২০১৭-১৮ উত্তর কোরিয়া সংকট
গণমাধ্যমে মার্কিন গোয়েন্দাদের মূল্যায়ন অনুযায়ী উত্তর কোরিয়ার ক্ষেপণাস্ত্রের ভেতরে বসানোর উপযুক্ত ক্ষুদ্রাকৃতির পারমাণবিক বোমা সফলভাবে তৈরির খবর আসে যার প্রেক্ষিতে ২০১৭ সালের ৮ আগস্ট, রাষ্ট্রপতি ডোনাল্ড ট্রাম্প সাবধান করে দেন যে, উত্তর কোরিয়ার পারমাণবিক হামলার হুমকি "অদৃষ্টপূর্ব আগুন, উন্মত্ততা ও প্রকাশ্য ক্ষমতা প্রদর্শনের সম্মুখীন হবে।" ট্রাম্প উত্তর কোরিয়ার নেতা কিম জং উন-কে নিয়েও বলেন, "তিনি অস্বাভাবিকভাবে বেশি হুমকি দিচ্ছেন" ঘণ্টাখানেকের মধ্যেই উত্তর কোরিয়া সাড়া দেয় এবং ঘোষণা করে, তারা গুয়ামে অবস্থিত মার্কিন ঘাঁটিতে হামলা চালানোর বিষয়টি বিবেচনা করছে।
নীল বাড়ি
নীল বাড়ি বা ছং ওয়া দে (কোরিয় 청와대; Hanja: ; "ছং ওয়া দে"; আক্ষরিক অর্থ "নীল টাইলের সামিয়ানা") দক্ষিণ কোরিয়ার রাষ্ট্রপ্রধান কোরিয়া প্রজাতন্ত্রের রাষ্ট্রপতির নির্বাহী কার্যালয় ও সরকারি আবাসন। এখান থেকে দেশটির রাষ্ট্রপতি সকল ধরনের সরকারি কার্যক্রম নিয়ন্ত্রণ করেন। দক্ষিণ কোরিয়ার রাজধানী সিউলে অবস্থিত এই নীল বাড়ির নকশায় কোরিয়ার ঐতিহ্যবাহী স্থাপত্যকলার প্রাধান্য থাকলেও এর সাথে পশ্চিমা স্থাপত্যকলার জটিল সংমিশ্রণ ঘটেছে।